પાલનપુર તાલુકાના માલણ ખાતે દાતા વસંતભાઇ શાહ અને દિલીપભાઇ સોની દ્વારા રૂપિયા 2.25 કરોડના ખર્ચે પ્રાથમિક શાળાનું નવું સંકુલ ઊભું કરવામાં આવ્યું છે. જેનું લોકાર્પણ રવિવારે રાજ્યના મુખ્યમંત્રી વિજયભાઇ રૂપાણીના હસ્તે કરવામાં આવ્યું હતું. આ પ્રસંગે મુખ્યમંત્રીએ જણાવ્યું હતું કે, માણસ પોતે સાચવેલી લક્ષ્મીનો ઉપયોગ બીજા માટે કરે છે ત્યારે તે ધનવાન કહેવાય છે. સમાજ અને રાષ્ટ્ર માટે સંપત્તિ સમર્પિત કરનાર દાતાઓ ભામાશા છે. લક્ષ્મી અને સરસ્વતી દેવીનો સમન્વય થાય ત્યારે સમાજસેવાના પ્રેરણાદાયી કામો થાય છે.